Document ID: 32004R1686

KOMMISSIONENS FORORDNING (EF) Nr. 1686/2004
af 28. september 2004
om tilladelse til overførsel mellem de kvantitative lofter for tekstilvarer og beklædningsgenstande med oprindelse i Macao
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), særlig artikel 7, og
ud fra følgende betragtninger:
(1)
Ifølge artikel 7 i aftalen mellem Det Europæiske Økonomiske Fællesskab og Macao om handel med tekstilvarer, godkendt ved Rådets afgørelse 87/497/EØF (2), senest ændret ved en aftale i form af brevveksling og godkendt ved Rådets afgørelse 95/131/EF (3), kan der foretages overførsel mellem kategorier og kontingentår.
(2)
Macao indgav den 5. maj 2004 en anmodning om overførsler mellem kontingentår.
(3)
De overførsler, som Macao anmoder om, falder inden for rammerne af de fleksibilitetsbestemmelser, der er omhandlet i artikel 7 og anført i bilag VIII, kolonne 9, til forordning (EØF) nr. 3030/93.
(4)
Det er derfor hensigtsmæssigt at imødekomme anmodningen.
(5)
Det er ønskeligt, at denne forordning træder i kraft dagen efter offentliggørelsen, så erhvervsdrivende kan drage fordel af den så hurtigt som muligt.
(6)
Foranstaltningerne i denne forordning er i overensstemmelse med udtalelsen fra det tekstiludvalg, der er nedsat ved artikel 17 i forordning (EØF) nr. 3030/93 -
UDSTEDT FØLGENDE FORORDNING:
Artikel 1
Overførsler mellem de kvantitative lofter for tekstilvarer med oprindelse i Macao, der er fastsat ved aftalen mellem Det Europæiske Fællesskab og Macao om handel med tekstilvarer, tillades for kontingentåret 2004, jf. bilaget til denne forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. september 2004.

Labels: 3
18
1